Viborger Samler, 1848-07-29
J Jnsurgentforsamlingen i Rendsborg den 22de reiste Regjeringsmedlemmet Grev Reventlow=Preetz sig og yttrede: "Skridtet af 24de Marts var et meget dristigt, og meget farligt; det finder kun sin Retfærdiggjørelse i den meest bydende Nødvendighed. Hertugdømmerne vare ubevæbnede, uden Tilsikkring om Beskyttelse og Hielp fra Tydskland, der selv befandt sig i en indre Crisis. Hele Landet var aabent; et let Bytte for de Danske. Desuagtet er den provisoriske Regjering ved Guds Naade og Tydsklands Hielp sat istand til at drive igjennem det afden Udtalte. Den prov. Regjering er anerkjendt af Tydsklands Regjeringer. Slesvig stillet under det tydske Forbunds Beskyttelse; factisk anerkjendt som en integrerende Deel af samme. De Danske ere uddrevne, og ved Grændsen staaer den seierrige tydske Hær. Men det er lykkedes de Danske at vinde England, Rusland og Skandinavien til sin Beskyttelse. For Øieblikket hvile Vaabnene og diplomatiske Underhandlinger føres, der nærmest angaae en længere Vaabenstilstand, der skal bane Veien til Fredens Jstandkomst. Afslutningen forventedes i disse Dage, men det endelige Resultat kan endnu ei meddeles. Herrerne i Kolding ere ikke skredne saa rask frem i deres diplomatiske Forhandlinger som De, m. H., i Deres lovgivende Virksomhed. Vore Retskrav ere klare og anerkjendte. Erholder den tydske Sag en fuldstændig Seier, da ere Conseqventserne klare; erholder den ikke en fuldstændig Seier, saa ville ogsaa Fredsbetingelserne blive mere eller mindre ufuldkomne. Endnu er den fuldstændige Seier ei tilkæmpet; endnu er Fremtiden omhyllet af et Slør. Hvad de nuværende Forhold angaaer, da ere de først opstillede Betingelser for Vaabenstilstanden aldeles umulige; kun Preussens store Forlegenhed kunde foranledige, at det gav saadanne Betingelser Gehør. De ere hævede, navnlig nærmest ved Forbundsfeltherrens Bestemthed, og der underhandles nu paa andre Grundlag der snarere kunne føre til Maalet. Men disse tør man ei betragte fra det slesv.-holst. Standpunct; men man maa holde fast derved at Slesvig=Holstens Sag eren tydsk Sag. Hele Tydskland har at afgjøre om Forholdene ere saaledes, at en øieblikkelig Eftergiven er fordeelagtig eller ei. J saa Henseende er gjort alt Muligt; Forhandlingerne føres kun under Reservation af Central magtens Samtykke. Hertugdømmernes og Tydsklands Ære vil blive bevaret. Men Sagen er ogsaa bleven en europæisk. Næsten alle Stormagter deeltage i Underhandlingerne om Vaabenstilstanden; og sluttes Freden ikke, da er en almindelig europæisk Krig at befrygte. Men kommer det til en Vaabenstilstand paa de nu til Grund lagte Betingelser, da vil materielt ingen Skade opstaae for Hertugdømmerne; deres Rettigheder ere sikkrede; Landet er rømmet. Og om Krigen da atter skulde udbryde, saa vil det skee paa en Tid, da der idet mindste er Sikkerhed fra Søsiden. Et nyt vigtigt Spørgsmaal er det: hvo skal styre Landet under Vaabenstilstanden, Det staaer fast, at Forvaltningen over Hertugdømmerne kun tør overdrages Mænd, som have Landets Tillid, som ei ere underkastede dansk Jndflydelse. Lykkes det at overgive Forvaltningen til saadanne Mænd, saa er ingen Fare forbunden dermed, at den provisor. Regjering fratræder. Der bliver kun et Spørgsmaal om Personer. Vi have ei af Lyst, men fordi Landets Bedste bød det, overtaget Bestyrelsen. Lykkes det andre Mænd, under gunstigere betingelser, at fuldføre Værket, da er vor Opgave fuldendt. Er dette et Offer, da bringe vi det og endnu større, naar det dyrebare Fædrelands Vel udkræver det. Af et Brev fra Veile, den 25de Juli. Hele Byen, var i Bevægelse igaar. Krigsministeren ankom hertil iforgaars. Han er en Mand, som jeg har forestillet mig ham, temmelig høi, med mørke, kloge Øine, og yderst simpel og ligefrem. En Mængde Mennesker af alle Stænder kom iaftes marscherende i største Orden fra Torvet hen til Ministerens Bopæl, og Borgerrepræsentant Pack nes holdt en Tale til ham og udbragte et "Leve Krigsministeren, der istemtes med Jubel af Mængden. Tscherning takkede foruden for sig selv for den Hyldest, Hr. Packnes i sin Tale havde bragt Kongen, og endte med et 9 Gange Hurra for Hs. Majestæt. Noget ganske Uventet passerede her igaar Morges, idet General Hede mann afseilede herfra med et Dampskib til Kjøbenhavn efter endt Function som commanderende General, og Generalmajor v. Krogh, der hidtil har commanderet 5te Brigade, drog herind som hans Eftermand. Jngenieurcorpset arbeider meget her i Omegnen. Sønderbro er barrikaderet med en stærk Port, som i et Øieblik kan lukkes, og 4 Vogne med Træstammer holde parate til at skydes for Porten. Endelig anlægges Forskandsninger paa flere Steder og Broerne over alle Vandløb ere alle færdige til Optagelse. (Rand. Av.)